Dino Beganović

**Dino Beganović** (rođen 19. januara 2004) švedski je automobilist, porijeklom iz Bosne i Hercegovine. Trenutno se takmiči u Formuli 2 sa timom Hitech TGR. Bio je i prvak svijeta u Evropskom regionalnom šampionatu Formule za 2022. Član je Vozačke akademije Ferrarija.

## Karijera 
### Karting 
Beganović je započeo aktivna takmičenja u kartingu osvojivši švedsku OK omladinsku kategoriju 2018. a naredne godine pobijedio je u OK kategoriji na švedskom i italijanskom prvenstvu. Iste godine završio je na drugom mjestu u WSK Euro Seriji.

### Formula 4 
Beganović je prešao na Formula Racing 2020, a 17. januara 2020. debitirao u jednosjedu takmičeći se u italijanskom F4 prvenstvu sa Prema Powerteamom. Tamo je pobijedio u jednoj utrci na Autodromu Enzo e Dino Ferrari i završio treći na ukupnoj tabeli, samo iza Francesca Pizzija i šampiona Gabrielea Minìja. Takođe je učestvovao u odabranim rundama ADAC Formule 4 s italijanskim timom, postigavši dvanaest bodova tokom dva vikenda.

### Formula 3 
Beganović je debitirao u F3 2021, takmičeći se i u azijskom F3 prvenstvu i u evropskom prvenstvu Formule sa Premom.

### Formula 2 
#### 2024. 
Beganović je prešao u Formulu 2 za posljednja dva kola sezone 2024. sa timom DAMS Lucas Oil, zamijenivši Juana Manuela Correu. Na svom debiju u Kataru kvalifikovao se na četvrtom mjestu. Iako nije uspio osvojiti bodove u sprint trci nakon kontakta s Miyatom, U glavnoj trci u Kataru završio je kao peti. Na finalu sezone u Yas Marini, zauzeo je peto mjesto u kvalifikacijama. U sprint trci iskoristio je haotične okolnosti i završio četvrti, a nakon diskvalifikacije Paula Arona, pomaknut je na treće mjesto, čime je osvojio svoj prvi podij u Formuli 2. Sljedećeg dana završio je sedmi uprkos problemima s mjenjačem tokom trke. Tokom ova dva nastupa Beganović je sakupio 22 boda i sezonu završio na 20. mjestu ukupnog poretka.

#### 2025. 
mini|Beganović u bolidu Dallara F2 2024 tokom trke u Spielbergu 2025.
Za sezonu 2025. prešao je u tim Hitech TGR gdje je započeo svoju prvu punu sezonu u prvenstvu, vozeći zajedno s Williamsovim juniorom Lukeom Browningom. Prvu F2 pole poziciju osvojio je u Imoli, postavivši vrijeme tik prije nego što je istaknuta crvena zastava. Prvu pobjedu u Formuli 2 ostvario je trijumfom u sprint trci u Bakuu.

### Formula 1 
Na početku 2020. i svoje karijere u jednosjedima, objavljen kao novi član Vozačke akademije Ferrarija. Tokom COVID-19 zatvaranja, nastupao je za Ferrari na Bahrein Virtual GP-u. Krajem januara 2025. odradio je svoj prvi F1 test na stazi u Barceloni, vozeći Ferrari SF-23.
[lijevo|mini|Beganović u bolidu [Ferrari SF-25 tokom prvog slobodnog treninga na Velikoj nagradi Austrije 2025.]]
U martu 2025. objavljeno je da će debitovati na slobodnom treningu na Velikoj nagradi Bahreina 2025, vozeći za Ferrari umjesto Charlesa Leclerca. Svoj debitantski trening završio je na 14. mjestu, kao drugi najbrži od šest novajlija koji su učestvovali u toj sesiji. Za Ferrari je vozio i drugi put tokom slobodnog treninga na velikoj nagradi Austrije, ponovo zauzevši mjesto Leclerca.

### Esport 
Tokom vanredne situacije zbog pandemije COVID-19, Ferrari je pozvao Beganovića da učestvuje u virtualnoj Velikoj nagradi Bahreina (Bahrain Virtual Grand Prix).

## Privatni život 
Rođen je u Linköpingu, Švedska. Njegovi roditelji, Fikret i Mirnesa, emigrirali su u Švedsku iz Zenice, prije njegovog rođenja. Ima mlađeg brata Emira, koji igra fudbal za Åtvidabergs FF. Kod kuće je porodica govorila bosanski, a tokom djetinjstva često je posjećivao svoju nanu u Zenici. Zbog zahtjeva svoje trkaće karijere, u posljednjim godinama rjeđe posjećuje Bosnu i Hercegovinu.

Njegovo interesovanje za brzinu i motosport razvilo se u ranoj dobi. Otac, mehaničar u Volvu, upoznao ga je s Formulom 1 koju su često zajedno pratili na televiziji. Sa sedam godina dobio je priliku da se oproba u kartingu kroz nacionalni program koji je obilazio škole širom Švedske, uključujući i njegov rodni Linköping. Nakon prvog iskustva porodica je kupila polovni karting, a on je počeo redovno trenirati.

Pored maternjeg švedskog i bosanskog, Beganović govori i engleski te italijanski.

## Reference 
## Vanjski linkovi 
* Dino Beganović list na Driver Database

Kategorija:Rođeni 2004.
Kategorija:Švedski trkački vozači
Kategorija:Živi ljudi